CELEX: C2007/042/66
Language: el
Date: 2007-02-24 00:00:00
Title: Υπόθεση T-406/06: Προσφυγή-αγωγή της 28ης Δεκεμβρίου 2006 — Ευρωπαϊκή Δυναμική κατά Επιτροπής

24.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/38
            
         Προσφυγή-αγωγή της 28ης Δεκεμβρίου 2006 — Ευρωπαϊκή Δυναμική κατά Επιτροπής
   (Υπόθεση T-406/06)
   (2007/C 42/66)
   Γλώσσα διαδικασίας: η αγγλική
   Διάδικοι
   
      Προσφεύγουσα-ενάγουσα: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ (Αθήνα, Ελλάδα) (εκπρόσωποι: Ν. Κορογιαννάκης και Ν. Κεραμιδάς, δικηγόροι)
   
      Καθής-εναγόμενη: Επιτροπή των Ευρωπαϊκών Κοινοτήτων
   Αιτήματα της προσφεύγουσας-ενάγουσας
   Η προσφεύγουσα-ενάγουσα (στο εξής: προσφεύγουσα) ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής (ΓΔ Περιβάλλοντος) με την οποία απορρίφθηκε η προσφορά της προσφεύγουσας και ανατέθηκε η εκτέλεση της συμβάσεως στον επιλεγέντα ανάδοχο·
            
         
               —
            
            
               να καταδικάσει την Επιτροπή (ΓΔ Περιβάλλοντος) στην καταβολή των δικαστικών και άλλων εξόδων της προσφεύγουσας, ακόμη και αν απορριφθεί η υπό κρίση προσφυγή-αγωγή (στο εξής: προσφυγή)·
            
         
               —
            
            
               να υποχρεώσει την Επιτροπή (ΓΔ Περιβάλλοντος) να αποκαταστήσει τη ζημία, ύψους 86 300 ευρώ, που υπέστη η προσφεύγουσα εξαιτίας της συμμετοχής της στη διαδικασία του επίμαχου διαγωνισμού.
            
         Ισχυρισμοί και κύρια επιχειρήματα
   Η προσφεύγουσα υπέβαλε προσφορά κατόπιν της προσκλήσεως της καθής-εναγόμενης (στο εξής: καθής) για την υποβολή προσφορών στο πλαίσιο ανοιχτού διαγωνισμού για την παροχή υπηρεσιών υποστηρίξεως συστήματος μητρώων που θεσπίσθηκε στο πλαίσιο της οδηγίας 2003/87/EΚ (1), με τεχνική συντήρηση και υποστήριξη χρήστη (ΕΕ 2006/S 102-108793). Η προσφεύγει βάλλει κατά της αποφάσεως με την οποία απορρίφθηκε η προσφορά της και ανατέθηκε η εκτέλεση της συμβάσεως σε άλλον υποψήφιο.
   Προς στήριξη της προσφυγής της, η προσφεύγουσα διατείνεται ότι η καθής προέβη σε ορισμένες πεπλανημένες εκτιμήσεις και παραβίασε τις αρχές της ίσης μεταχειρίσεως και της διαφάνειας. Επιπλέον, η προσφεύγουσα ισχυρίζεται ότι η καθής δεν αιτιολόγησε την απόφασή της, καθόσον δεν γνωστοποίησε στην προσφεύγουσα τους λόγους για τους οποίους προτιμήθηκε η επιλεγείσα προσφορά σε σχέση με την προσφορά της προσφεύγουσας.
   
      (1)  Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ 2003, L 275, σ. 32).